Myslím si, že zvuk do značnej miery charakterizuje písanie ceruzkou.
Je ju naozaj počuť škrípať.
(škrípanie)
[Malá vec. Veľká myšlienka.]
[Caroline Weaver na tému Ceruzka]
Ceruzka je veľmi jednoduchý predmet.
Je z dreva a má niekoľko vrstiev farby,
gumu a tuhu
vyrobenú z grafitu, ílu a vody.
Áno, stovkám ľudí trvalo celé storočia
objaviť tento dizajn.
A práve táto dlhá história spolupráce ju,
podľa mňa, veľmi zdokonalila.
Príbeh ceruzky sa začína grafitom.
Ľudia začali nachádzať mnoho užitočných použití
tejto novej látky.
Rezali ju na malé tyčinky,
ktoré obaľovali špagátom, ovčou kožou či papierom,
a predávali na uliciach Londýna
na písanie či maľovanie.
Často ich používali farmári a pastieri
na značkovanie zvierat.
Vo Francúzsku vynašiel
Nicolas-Jacques Conté metódu brúsenia grafitu.
Zmiešal ho s práškovým ílom a vodou a vytvoril tak pastu.
Túto pastu potom naplnil do foriem a vypálil v peci,
čoho výsledkom bola veľmi tvrdá grafitová tuha,
ktorá sa nelámala a bola jemná a použiteľná.
Bolo to to najlepšie, čo v tom čase existovalo,
a ceruzky sa takto vyrábajú dodnes.
Medzitým v Amerike, v meste Concord v Massachusetts,
Henry David Thoreau vytvoril
stupnicu tvrdosti ceruziek.
Siahala od 1 po 4,
pričom číslo 2 je ideálna tvrdosť na všeobecné použitie.
Čím je ceruzka mäkšia, tým viac grafitu obsahuje
a tým tmavšia a jemnejšia bude čiara.
Čím je ceruzka tvrdšia, tým obsahuje viac ílu
a čiara bude tým svetlejšia a tenšia.
Pôvodne, keď sa ceruzky vyrábali ručne, boli okrúhle.
Nevyrábali sa jednoducho,
až Američania toto remeslo zmechanizovali.
Mnohí považujú Josepha Dixona
za jedného z prvých vývojárov dnešných strojov
na rezanie drevených líšt, vyrezávanie drážok do dreva
alebo ich lepenie...
Zistilo sa, že je jednoduchšie a hospodárnejšie
vyrábať šesťuholníkové ceruzky.
Stali sa preto štandardom.
Už od počiatku ceruziek
sa ľuďom veľmi páčilo, že sa dajú vygumovať.
Najprv sa na gumovanie
používali omrvinky z chleba
a neskôr guma a pemza.
Ceruzka s gumou sa objavila v roku 1858,
keď americký predajca písacích potrieb Hymen Lipman patentoval
prvú ceruzku s gumou.
Tým sa výroba ceruziek výrazne zmenila.
Prvou žltou ceruzkou na svete bola KOH-I-NOOR 1500.
Firma KOH-I-NOOR naozaj prekvapila,
keď túto ceruzku natrela 14 vrstvami žltej farby
a ponorila koniec do 14-karátového zlata.
Existuje ceruzka pre každého
a každá ceruzka má svoj príbeh.
Blackwing 602 je známa tým, že ju používalo veľa spisovateľov,
spomeniem Johna Steinbecka a Vladimíra Nabokova.
Potom existuje spoločnosť Dixon,
ktorá je zodpovedná za Dixon Ticonderogu.
Je to ikona,
ktorú si každý predstaví,
keď sa povie ceruzka alebo škola.
Bežný používateľ podľa mňa naozaj
dvakrát nerozmýšľa, ako sa vyrába
alebo prečo sa vyrába, tak ako sa vyrába,
lebo sa proste nikdy nevyrábala inak.
Myslím si, že ceruzku už viac
nie je možné viac vylepšiť.
Je dokonalá.